SUUR-SAVON SOTILASPOIKIEN PERINNEKILTA RY 
		
Itäkaari 16,  52550 Hirvensalmi

Toimintakertomus vuodelta 2020

Yleistä	Vuoden 2020 päättyessä kiltamme 27-toimintavuotena oli jäsenmäärä 98.
Kiltamme jäsenmäärä väheni kuluneena vuonna viidellä (5) kahden (2) erotessa. Kiltaan liittyi neljä (4) uutta kannattajajäsentä. 
Kiltamme jäsenistä kahdeksan (8) nukkui pois: Iivanainen Valtteri, Raatikainen Kalevi, Kämppi Hilkka, Löppönen Eino, Renvall Erkki, Ruhanen Matti, Laitinen Eino, Siitari Hilkka

Hallinto	Killan hallitukseen ovat vuoden 2020 aikana kuuluneet seuraavat henkilöt:
Juhani Manninen Hirvensalmi (pj), Olli-Pekka Kanninen Mikkeli (varapuheenjohtaja, kiltamestari ja matkavastaava), Eero Jokinen Mikkeli (museovastaava), Raimo Mikkonen Mikkeli (museovastaava), Jussi Saarinen Mikkeli (perinneasiat), Kauko Olkkonen Mikkeli (perinneasiat) ja Kalevi Laitsaari Mikkeli (perinneasiat). 
	Hallitus on kokoontunut 2 kertaa ja käsitellyt 33 asiakohtaa.
	Jalkaväkimuseon sotilaspoikaosaston vastaavina ovat toimineet Eero Jokinen ja Raimo Mikkonen. Kutsuttuna killan sihteerinä, rahastonhoitajana on toiminut Anneli Lehto. 

Toiminta	Vuosikokous pidettiin kokoontumisrajoitusten puitteissa15.7.2020 klo 18.00 Upseerikerholla, paikalla oli kaksitoista (12) killan jäsentä.
Vuosijuhlaa ei pidetty koronaepidemian kokoontumisohjeita noudattaen.
	Osallistuimme Perinneliiton liitokokoukseen Porin Yyterissä, missä kiltapuheenjohtaja edusti kiltaamme.
Osallistuimme Itsenäisyyspäivän tapahtumaan Jalkaväkimuseolla esittelemällä Sotilaspoikaosastoa.
Jäsentiedotteita lähetettiin yksi (1) kappale, missä kerrottiin ajankohtaisista asioista mm. kiltamme hallituksen yhteystiedot ja muista ajankohtaisista asioista. 
Toimintakauden aikana on pidetty esitelmiä eri tahoille mm. ”Päämaja kutsui – sotilaspoikien rooli sotavuosien Mikkelissä”.
On esitetty Suomen sotahistoriallisia elokuvia eri paikkakunnilla.
Kotisivujamme on ylläpidetty tapahtumien, kuvien ja artikkeleiden muodossa.
Vuoden aikana olemme lähettäneet Sotilaspoikalehteen useita artikkeleita. 
Sanomalehti Länsi-Savo julkaisi uudesta kunniajäsenestämme, sotilaspoika Pentti Lohkosta kokosivun haastattelun värikuvineen heinäkuussa.
Suuren Kiitoksen ansaitsevat yhteistyökumppanit Etelä-Savon Aluetoimisto, Rakuunasoittokunta ja eri maanpuolustusjärjestöt muiden yhteistyökumppaneiden ohessa unohtamatta kiltamme toimintoja tukeneita yhteisöjä ja henkilöitä. 
Toimintakauden tapahtumia ja toimintoja rajoitti merkittävästi koronaepidemiasta johtuneet kokoontumisrajoitukset.

Edustus 	
Killan hallitus ja sen jäsenet ovat yhdessä ja erikseen osallistuneet eri järjestöjen ja yhteisöjen kutsumiin tilaisuuksiin.
Puheenjohtaja osallistui Perinneliiton liittopäiville Porin Yyterissä sekä on toiminut Perinneliiton hallituksen jäsenenä.
Olemme tervehtineet yhteistyökumppaneitamme heidän vuosipäivinään.
Killan jäseniä on muistettu merkkipäivinä onnittelukortein ja merkkipaalulla Sotilaspoikalehdessä sekä muistettu edesmenneitä kutsun käydessä.

	Mikkelissä 10. helmikuuta 2021
 
Hallitus